Ο εν λόγω χάρτης απεικονίζει σε ποιες χώρες τα σχολεία είναι ανοιχτά και σε ποιες είναι κλειστά, λόγω της πανδημίας του κορωνοϊού.

Με πορτοκαλί εμφανίζονται οι χώρες στις οποίες τα σχολεία είναι κλειστά σε εθνικό επίπεδο, με ανοιχτό πορτοκαλί οι χώρες στις οποίες τα σχολεία είναι κλειστά σε τοπικό επίπεδο, ενώ με μπλε οι χώρες όπου τα σχολεία είναι ανοιχτά.

Η πανδημία του κορονοϊού 2019-20 έχει επηρεάσει την λειτουργία του εκπαιδευτικού συστήματος στις περισσότερες χώρες του κόσμου. Έχει οδηγήσει σε σχεδόν συνολικό κλείσιμο σχολείων, πανεπιστημίων και κολεγίων.

Στην προσπάθεια τους να περιορίσουν την διάδοση της ασθένειας κορονοϊού 2019, οι περισσότερες κυβερνήσεις έκλεισαν προσωρινά τα εκπαιδευτικά τους ιδρύματα. Στις 27 Ιουλίου 2020, περίπου 1.725 δισεκατομμύρια μαθητές επηρεάζονται λόγω του κλεισίματος των σχολικών μονάδων λόγω της πανδημίας. Σύμφωνα με την UNICEF, η οποία παρακολουθεί τις εξελίξεις στα μέτρα που λαμβάνονται για το κλείσιμο των σχολείων, σε 106 χώρες τα σχολεία είναι κλειστά σε εθνικό επίπεδο, ενώ σε 55 χώρες τα σχολεία είναι κλειστά σε τοπικό επίπεδο. Αυτά τα μέτρα επηρεάζουν την συντριπτική πλειοψηφία (98.6%) του μαθητικού πληθυσμού. Σε 48 χώρες τα σχολεία είναι ανοιχτά. Επίσης, σε αρκετές περιοχές, τα σχολεία έχουν ανοίξει νωρίτερα από την συνήθη ημερομηνία έναρξης του σχολικού έτους, για να συμπληρωθεί η ύλη που δεν διδάχθηκε.

Στις 23 Μαρτίου, το Συμβούλιο των Διεθνών Εξετάσεων του Κέιμπριτζ ανακοίνωσε ότι ακυρώνει τις εξετάσεις Cambridge IGCSE, Cambridge O Level, Cambridge International AS & A Level, Cambridge AICE Diploma και Cambridge Pre-U που επρόκειτο να λάβουν χώρα τον Μάιο και τον Ιούνιο του 2020. Επίσης ακυρώθηκαν οι εξετάσεις του Διεθνούς Μπακαλορεά. Επιπλέον, οι κατατακτήριες εξετάσεις για την ανώτερη εκπαίδευση στις ΗΠΑ, οι εξετάσεις ΣΑΤ και οι Αμερικανικές Κολεγιακές Εξετάσεις έγιναν διαδικτυακά. Σε άλλες χώρες, όπως η Βρετανία και η Γαλλία, οι εξετάσεις για την εισαγωγή στα πανεπιστήμια ακυρώθηκαν. Στην Βρετανία οι μαθητές εισήχθησαν στα πανεπιστήμια με βάσει την προβλεπόμενη βαθμολογία τους εφόσον γίνονταν κανονικά οι εξετάσεις. Στην Ελλάδα οι προαγωγικές εξετάσεις της δευτεροβάθμιας εκπαίδευσης ακυρώθηκαν και οι μαθητές προάχθηκαν με βάση τις επιδόσεις τους στο δεύτερο τετράμηνο.

Το κλείσιμο των σχολείων δεν επηρεάζει μόνο τους μαθητές, τους δασκάλους και τις οικογένειες. Έχει σοβαρές οικονομικές και κοινωνικές συνέπειες. Το κλείσιμο των σχολείων λόγω της πανδημίας έχει φέρει στο φως της δημοσιότητας διάφορα κοινωνικά και οικονομικά ζητήματα. Αυτά συμπεριλαμβάνουν το φοιτητικό χρέος, την ψηφιακή μάθηση, την επισιτιστική ανασφάλεια, και την έλλειψη στέγης,. Άλλα προβλήματα που φέρνουν στο φως οι αποφάσεις για το κλείσιμο των σχολείων είναι η πρόσβαση σε υπηρεσίες παιδικής φροντίδας, σε υπηρεσίες υγειονομικής περίθαλψης, σε στέγαση, σε σύνδεση στο διαδίκτυο, και τις υπηρεσίες για άτομα με αναπηρίες. Το κλείσιμο των σχολείων είχε μεγαλύτερο αντίκτυπο στα λιγότερο προνομιούχα παιδιά, καθώς οι συνέπειες σε αυτή την ομάδα παιδιών περιλαμβάνει την διακεκομμένη μάθηση, την μείωση της διαθέσιμης τροφής, προβλήματα στην φροντίδα των παιδιών καθώς και οικονομικά έξοδα για τις οικογένειες που δεν μπορούσαν να εργαστούν λόγω της πανδημίας.

Ως απάντηση για το κλείσιμο των εκπαιδευτικών μονάδων, η ΟΥΝΕΣΚΟ συνιστά την μετάβαση στην εξ αποστάσεως εκπαίδευση, καθώς και την χρήση ανοιχτών εκπαιδευτικών εφαρμογών και άλλων πλατφορμών τις οποίες σχολεία και εκπαιδευτικοί μπορούν να χρησιμοποιήσουν για να διδάξουν τους μαθητές τους από απόσταση και να μειώσουν την διατάραξη της εκπαιδευτικής διαδικασίας.

Παραπομπές
----------

1. ↑  «Education: From disruption to recovery». *UNESCO* (στα Αγγλικά). 4 Μαρτίου 2020. Ανακτήθηκε στις 10 Ιουνίου 2020.
2. ↑  «COVID-19 Educational Disruption and Response». *UNESCO* (στα Αγγλικά). 4 Μαρτίου 2020. Ανακτήθηκε στις 24 Μαΐου 2020.
3. ↑  «Update from Cambridge International on May/June 2020 exams». Cambridge International Examinations. Ανακτήθηκε στις 23 Μαρτίου 2020.
4. ↑  «May 2020 examinations will no longer be held». *International Baccalaureate* (στα Αγγλικά). 23 Μαρτίου 2020. Ανακτήθηκε στις 28 Μαρτίου 2020.
5. ↑  Bao, Xue; Qu, Hang; Zhang, Ruixiong; Hogan, Tiffany P. (2020-05-13). «Literacy Loss in Kindergarten Children during COVID-19 School Closures». *SocArXiv*. doi:10.31235/osf.io/nbv79. .
6. ↑  «Adverse consequences of school closures». *UNESCO* (στα Αγγλικά). 10 Μαρτίου 2020. Ανακτήθηκε στις 15 Μαρτίου 2020.
7. ↑  Lindzon, Jared (12 Μαρτίου 2020). «School closures are starting, and they'll have far-reaching economic impacts». *Fast Company* (στα Αγγλικά). Ανακτήθηκε στις 22 Μαρτίου 2020.
8. ↑  Jamerson, Josh; Mitchell, Joshua (2020-03-20). «Student-Loan Debt Relief Offers Support to an Economy Battered by Coronavirus» (στα αγγλικά). *Wall Street Journal*. ISSN 0099-9660.. Ανακτήθηκε στις 2020-03-23.
9. ↑  «Distance learning solutions». *UNESCO* (στα Αγγλικά). 5 Μαρτίου 2020. Ανακτήθηκε στις 23 Μαρτίου 2020.
10. ↑  Karp, Paul; McGowan, Michael (2020-03-23). «'Clear as mud': schools ask for online learning help as coronavirus policy confusion persists» (στα αγγλικά). *The Guardian*. ISSN 0261-3077.. Ανακτήθηκε στις 2020-03-23.
11. ↑  «Schools Race To Feed Students Amid Coronavirus Closures». *NPR.org* (στα Αγγλικά). Ανακτήθηκε στις 23 Μαρτίου 2020.
12. ↑  SESSOMS, BEN. «Homeless students during the coronavirus pandemic: 'We have to make sure they're not forgotten'». *Statesville.com* (στα Αγγλικά). Ανακτήθηκε στις 23 Μαρτίου 2020.
13. ↑  Ngumbi, Esther. «Coronavirus closings: Are colleges helping their foreign, homeless and poor students?». *USA TODAY* (στα Αγγλικά). Ανακτήθηκε στις 23 Μαρτίου 2020.
14. ↑  «Coronavirus Forces Families to Make Painful Childcare Decisions» (στα αγγλικά). *Time*.. Ανακτήθηκε στις 2020-03-23.
15. ↑  Feuer, William (20 Μαρτίου 2020). «WHO officials warn health systems are 'collapsing' under coronavirus: 'This isn't just a bad flu season'». *CNBC* (στα Αγγλικά). Ανακτήθηκε στις 23 Μαρτίου 2020.
16. ↑  Barrett, Sully (23 Μαρτίου 2020). «Coronavirus on campus: College students scramble to solve food insecurity and housing challenges». *CNBC* (στα Αγγλικά). Ανακτήθηκε στις 23 Μαρτίου 2020.
17. ↑  Jordan, Chuck (22 Μαρτίου 2020). «Coronavirus outbreak shining an even brighter light on internet disparities in rural America». *TheHill* (στα Αγγλικά). Ανακτήθηκε στις 23 Μαρτίου 2020.
18. ↑  «Education Dept. Says Disability Laws Shouldn't Get In The Way Of Online Learning». *NPR.org* (στα Αγγλικά). Ανακτήθηκε στις 23 Μαρτίου 2020.
19. ↑  «COVID-19 Educational Disruption and Response». UNESCO. 4 Μαρτίου 2020. Ανακτήθηκε στις 28 Μαρτίου 2020.
20. ↑  «Coronavirus deprives nearly 300 million students of their schooling: UNESCO». *The Telegram*. Reuters.. Ανακτήθηκε στις 11 March 2020.
21. ↑  «290 million students out of school due to COVID-19: UNESCO releases first global numbers and mobilizes response». UNESCO. 4 Μαρτίου 2020. Ανακτήθηκε στις 6 Μαρτίου 2020.